b'\n_START_ARTICLE_\nEvropska socialna listina\n_START_PARAGRAPH_\nEvropska socialna listina je pravni akt\xc2\xa0Sveta Evrope\xc2\xa0in velja\xc2\xa0kot mednarodna\xc2\xa0pogodba , ki je bila odprta za podpis \xc4\x8dlanic\xc2\xa0od 18. oktobra 1961 in je pri\xc4\x8dela uradno u\xc4\x8dinkovati od 26. februarja 1965 naprej. Do leta 1991 jo je ratificiralo\xc2\xa020 dr\xc5\xbeav \xc4\x8dlanic._NEWLINE_Listina je bila revidirana/spremenjena leta 1996. Revidirana listina je za\xc4\x8dela veljati leta 1999 in bo postopoma nadome\xc5\xa1\xc4\x8dala za\xc4\x8detno pogodbo z leta 1961. Listina dolo\xc4\x8da seznam\xc2\xa0\xc4\x8dlovekovih pravic in svobo\xc5\xa1\xc4\x8din in vzpostavlja nadzorni mehanizem, ki zagotovi njihovo spo\xc5\xa1tovanje s strani dr\xc5\xbeav pogodbenic._NEWLINE_Listina je bila sestavljena kot opora Evropski konvenciji o \xc4\x8dlovekovih pravicah, ki je obsegala predvsem dr\xc5\xbeavljanske in politi\xc4\x8dne pravice. Raz\xc5\xa1irjen obseg bi tako pokril tudi skupino socialnih in ekonomskih pravic.\xc2\xa0Osnovne pravice iz Listine so: pravica do stanovanja, do zdravja, izobra\xc5\xbeevanja, delavskih pravic,\xc2\xa0zaposlenosti, zmanj\xc5\xa1anja delovnih ur enakega pla\xc4\x8dila za enako delo, star\xc5\xa1evskega dopusta, socialne varnosti, socialne in pravne za\xc5\xa1\xc4\x8dite iz rev\xc5\xa1\xc4\x8dine in socialne izklju\xc4\x8denosti, prostega pretoka oseb in ne-diskriminacije, tudi urejanje\xc2\xa0pravic migrantskih delavcev in oseb s posebnimi potrebami._NEWLINE_Dr\xc5\xbeave pogodbenice morajo letno predlo\xc5\xbeiti poro\xc4\x8dila o izvajanju\xc2\xa0za \xc4\x8dlanico zavezujo\xc4\x8dih dolo\xc4\x8db Listine (ali starej\xc5\xa1e prejete\xc2\xa0leta 1961 ali kasnej\xc5\xa1e, revidirane) in tako prikazati, kako so jih uporabile v praksi in kak\xc5\xa1ne ukrepe so pripravile na ravni pravnega ureditve. V lu\xc4\x8di teh ugotovitev izda Odbor ministrov vladam priporo\xc4\x8dila in jih zaprosi, da spremenijo svojo notranjo zakonodajo ali prakso, da bi zagotovile skladnost z Listino. Njegove sklepe pripravi tako imenovani Vladni odbor, v katerem so zastopane vse pogodbenice in kot opazovalci tudi socialni partnerji.\n_START_SECTION_\nEvropski odbor za socialne pravice\xc2\xa0\n_START_PARAGRAPH_\nEvropski odbor za socialne pravice\xc2\xa0je odgovoren za spremljanje nadzora izvajanja\xc2\xa0Listine\xc2\xa0pri dr\xc5\xbeavah pogodbenicah Listine. Odbor je sestavljen iz 15 neodvisnih strokovnjakov, ki so izvoljeni s strani Sveta Evrope in njihovega Odbora ministrov za dobo \xc5\xa1est let, z mo\xc5\xbenostjo enkratnega podalj\xc5\xa1anja. Dodatni protokol k Evropski socialni listini, v katerem je predviden sistem kolektivnih prito\xc5\xbeb, je bil sprejet leta 1995 in omogo\xc4\x8da dolo\xc4\x8denim organizacijam delavcev in delodajalcev ter nevladnim organizacijam, da se ob domnevnih kr\xc5\xa1itvah prito\xc5\xbeijo Evropskemu odboru za socialne pravice. Sprejet je\xc2\xa0poseben seznam nevladnih organizacij, ki u\xc5\xbeivajo participativni status pri Svetu Evrope. Odbor preu\xc4\x8di prito\xc5\xbebo in ob dopustnosti prito\xc5\xbebe obravnava vsebinsko prito\xc5\xbebo. Postopek je lahko tako usten kot pisen._NEWLINE_Revidirana ali Spremenjena evropska socialna listina vsebuje tudi dodatne pravice. Med temi pravicami so zlasti: pravica do varstva pred rev\xc5\xa1\xc4\x8dino in socialno izklju\xc4\x8denostjo, pravica do dostojnega stanovanja in pravica do varstva ob prenehanju zaposlitve.'